Ես ակնկալում եմ, որ մոտավորապես նույն պատկերը կհաստատվի տնտեսական դաշտում: Մանավանդ, որ հենց սկզբից, անցյալ սեպտեմբերից ի վեր Հայաստանի իշխանությունները հայտարարել եւ բազմիցս կրկնել են, թե Հայաստանը հետամուտ է եւ ցանկանում է զարգացնել կապերն Արեւմուտքի հետ: Եվ սա լոկ բառեր կամ խոսակցություններ չեն, ձեր իշխանություններն իրոք կատարում են քայլեր, օրինակ՝ օդային տարածքը բացեցին թռիչքների համար եւ այլն: Եվ փոխադարձաբար Արեւմուտքը, Եվրամիությունը, ԱՄՆ-ն միշտ էլ դուռը բաց են պահել Հայաստանի համար: